b'\n_START_ARTICLE_\nJeronim Guganovi\xc4\x87\n_START_PARAGRAPH_\nJeronim o. Guganovi\xc4\x87 - Ludo\xc5\xa1ki, OFM, franjevac, ro\xc4\x91en oko 1665. godine u Ludo\xc5\xa1u kraj Subotice, Ba\xc4\x8dka, gdje je i odrastao, \xc4\x8dlan Ugarske franjeva\xc4\x8dke provincije Presvetog Spasitelja (Salvatorijanska), isprva u samostanu u Segedinu, od 1693. vi\xc5\xa1e godina propovjednik za Dalmate (u ono vrijeme sinonim za Hrvate u Ba\xc4\x8dkoj i Podunavlju) u Subotici._NEWLINE__NEWLINE_Za vrijeme tz. kurucke pobune zbog velike opasnosti od prista\xc5\xa1a transilvanskog kneza Franje II. Rakoczia, vazala Otomanskog Carstva, zajedno s o. Bartolom Benjovi\xc4\x87em OFM 1704. godine odvodi habsburg\xc5\xa1koj kruni vjerne Hrvate iz Subotice u Petrovaradin._NEWLINE__NEWLINE_Od god. 1712. opet propovjednik u Subotici, 1717. prvi poglavar (\xe2\x80\x9cproto-praesidens\xe2\x80\x9d) suboti\xc4\x8dke franjeva\xc4\x8dke rezidencije, posljednji put se spominje 1733. kao propovjednik u franjeva\xc4\x8dkoj crkvi sv. Mihovila u Subotici.'